  Туспуктэм: Ольга Козачёк Наталия Сильвестрова 0+ 11-тӥ инвожое Ижкарын Ёрослэсь нуналзэ пусъёзы. Ужрадъёс куать интыын радъяськозы. Со сярысь кар администрацилэн пресс-службаез ивортӥз. Шулдыръяськонъёс 11 часын кутскозы: Октябрь ёросысь Металлургъёслэн скверазы; Устинов ёросысь Егит кузпалъёслэн скверазы; Индустри ёросысь Палэзьпу скверын; Ленин ёросысь Драгуновлэн сквераз; Первомай ёросысь «Радуга» вузкарон центр дорын. Пиналъёс телефонъёссылэсь палэнскозы, нош бадӟымъёс пичи дырзэс тодазы ваёзы, нылпиосты «9 камешком», казаки-разбойники но мукет шудонъёсын шудыны, резинкаен тэтчаны дышетозы. Мылкыд карисьёс шашкиен шудыны, кылбуръёс лыдӟыны, асфальт вылэ суредаськыны, озьы ик нимысьтыз ожгар ужрадэ пыриськисьёслы гожтэт яке суред келяны быгатозы. 12 часын Космонавтъёслэн парказы концерт ортчоз. 20 часын Александр Невский нимо черк азьын Хоръёслэн бадӟым соборзы ортчоз. Тодэ вайытом, 12-тӥ инвожое Ижкарын Россилэсь нуналзэ но Карлэсь нуналзэ пусъёзы. Тегъёс: праздникъёс паркъёс Ижкар Удмуртия  